John Briggs

John Briggs (født 20. mai 1788 i Barton Moss nær Eccles i Lancashire i England, død 4. januar 1861 i York) var en engelsk katolsk prelat. Han tjente som den første biskop av Beverley fra 1850 til 1860.


== Liv og virke ==


=== Bakgrunn ===
John Briggs ble utdannet ved Sedgley Park School i Wolverhampton. Den 13. oktober 1804 begynte han ved St. Cuthbert's College i County Durham. Han ble tonsurert og mottok de fire mindre ordener 14. desember 1804. 


=== Prest ===
Etterpå ble han ordinert til underdiakon 19. desember 1812, til diakon 3. april 1813 og prest 19. juli 1814; alle ordinasjoner foretatt av William Gibson, apostolisk vikar av Northern District.Briggs ble igjen på høgskolen som professor. I 1818 ble han sendt på et oppdrag til Chester, og ble der i fjorten år.. En av studentene hans i Chester var Thomas Grant, (senere rektor ved English College i Roma og så biskop av bispedømmet Southwark). Grants mor hadde dødd da han var ti år gammel, så da farens militære enhet ble utplassert fra Chester, ble trettenåringen igjen hos Briggs-slekten for å fortsette utdannelsen før han selv gikk inn i St. Cuthberts; finansiert i stor grad av Briggs fra Lancaster District-midler. Grant tilbrakte over tre år med Dr. Briggs, og fra den dagen han forlot ham til den dagen Briggs døde, gjorde Grant et poeng av å skrive til ham årlig på årsdagen for hans inntreden på St. Cuthbert's for å takke ham for hans vennlighet mot ham under hans tak.Den 28. mars 1828 ble Briggs valgt til president for St. Cuthbert's og returnerte til Ushaw. Han ble ved høyskolen til 11. august 1832.


=== Apostolisk vikar, titulærbiskop ===

Den 22. januar 1833 ble han utnevnt til koadjutor-apostolisk vikar for Northern District. Han mottok sin bispevielse ved Ushaw College 29. juni 1833, fra biskop Thomas Penswick, apostolske vikar for Northern District, og  medkonsekratorene biskop Peter Augustine Baines, apostolisk vikar for Western District og biskop Thomas Walsh, apostolisk vikar for Midland District.Da biskop Thomas Penswick døde 28. januar 1836, etterfulgte Briggs ham som apostolisk vikar i Northern District. Det bestod av de historiske counties Cheshire, Cumberland, Durham, Lancashire, Northumberland, Westmorland og Yorkshire, og i tillegg Isle of Man
I 1840 ble to apostoliske vikariater (Lancashire District og Yorkshire District) utskilt og opprettet fra Northern District som ble territorielt omtrent halvert, med biskop Briggs utnevnt til apostolisk vikar for Yorkshire District den 3. juli 1840.


=== Biskop av Beverley ===
Ved den etterreformatoriske gjenopprettelse av det katolske hierarki i England av pave Pius IX den 29. september 1850 ble han utnevnt til biskop av bispedømmet Beverley. Bispedømmet tok navn etter en liten markedsby i Yorkshire ettersom det ikke var ønskelig å bruke et bispesete som var blitt anglikansk. Men biskopen residerte og styrte fra det nærliggende York. 
Han trakk seg som biskop av Beverley 17. september 1860 og døde i sitt hus i [York den 4. januar 1861, 72 år gammel.
En høytidelig requiemmesse ble holdt i St George's Pro-Cathedral i York den  9. januar, etterfulgt av biskopens begravelse i St. Leonard's Chapel i Hazlewood nær Tadcaster den 10. januar 1861.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Francesco Barberini den yngre (1662-1738) *1721
Kardinal Annibale Albani (1682 -1751) *1730
Kardinal Federico Marcello Lante Montefeltro Della Rovere (1695-1723) *1732
Biskop Charles Walmesley, O.S.B. (1722-1797) *1756
Biskop William Gibson (1738-1821) *1790
Biskop John Douglass (1793-1812) *1790
Biskop William Poynter (1762-1827) *1803
Biskop Thomas Penswick (1772-1836) *1824
Biskop John Briggs (1788-1861) *1833


== Referanser ==